Na temelju članka 33. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01,129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17 i 98/19), članka 56. Poslovnika Općinskog vijeća Općine Jelenje, članka 18. Statuta Općine Jelenje (Službene novine Primorsko-goranske županije br. 33/09, 13/13, 6/16 i 17/17 i „Službene novine Općine Jelenje“ br. 5/18 i 11/18) a u svezi s uputom Ministarstva uprave Republike Hrvatske (KLASA: 023-01/20-01/114, URBROJ: 515-05-02-01/1-20-1) od 13. ožujka 2020.g., Općinsko vijeće Općine Jelenje na 21. sjednici održanoj e-putem dana 20.4.2020 donijelo je
ODLUKU
O NEISPLATI NAKNADE PREDSJEDNIKU, POTPREDSJEDNIKU,

VIJEĆNICIMA, ČLANOVIMA ODBORA, PROČELNICI 

I DRUGIM SLUŽBENICIMA JUO-a 

ZA SJEDNICE ODRŽANE ELEKTRONIČKIM PUTEM
Članak 1.

Predsjedniku, potpredsjedniku i vijećnicima Općinskog vijeća neće se isplaćivati naknada za  sjednicu Općinskog vijeća održanu u izuzetnim okolnostima odnosno sjednicu koja se održava elektronskim putem.
Članak 2.
Predsjedniku i članovima Odbora Općinskog vijeća neće se isplaćivati naknada za sjednicu Odbora održanu u izuzetnim okolnostima odnosno sjednicu koja se održava elektronskim putem.
Članak 3.

Pročelnici JUO-a i drugim službenicima  neće se isplaćivati naknada za sjednicu Općinskog vijeća održanu u izuzetnim okolnostima odnosno sjednicu koja se održava elektronskim putem.
Članak 4.

Ova Odluka stupa na snagu danom  donošenja i objavit će se u Službenim novinama Općine Jelenje.
KLASA: 010-10/20-01/21

URBROJ:2170-04-01-20-2
Dražice, 20.4.2020.

